CELEX: 62021TN0685
Language: lv
Date: 2021-10-18 00:00:00
Title: Lieta T-685/21: Prasība, kas celta 2021. gada 18. oktobrī – IR/Komisija

10.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 11/32
            
         
      Prasība, kas celta 2021. gada 18. oktobrī – IR/Komisija
      (Lieta T-685/21)
      (2022/C 11/45)
      Tiesvedības valoda – franču
      
         Lietas dalībnieki
      
      
         Prasītājs: IR (pārstāvji: S. Pappas un A. Pappas, advokāti)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt 2020. gada 11. decembra lēmumu, ar kuru Briseles Norēķinu birojs ir atteicis atjaunot smagas slimības režīmu prasītāja dēlam;
               
            
                  —
               
               
                  atcelt 2021. gada 8. jūlija lēmumu, ar kuru iecēlējinstitūcija noraidīja prasītāja sūdzību, kas iesniegta saskaņā ar Eiropas Savienības Civildienesta noteikumu 90. panta 2. punktu;
               
            
                  —
               
               
                  piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza sešus pamatus.
      
                  1.
               
               
                  Pirmais pamats attiecas uz to, ka strīdīgie lēmumi nelikumīgi esot balstīti uz [iestādes] ārsta konsultanta otro atzinumu.
               
            
                  2.
               
               
                  Otrais pamats attiecas uz strīdīgo lēmumu pamatojuma neesamību.
               
            
                  3.
               
               
                  Trešais pamats attiecas uz to, ka strīdīgajos lēmumos pēc prasītāja domām esot pieļautas acīmredzamas kļūdas vērtējumā un tajos esot sagrozīti fakti.
               
            
                  4.
               
               
                  Ceturtais pamats attiecas uz tiesību uz labu administrāciju un tiesību tikt uzklausītam pārkāpumu.
               
            
                  5.
               
               
                  Piektais pamats attiecas uz to, ka strīdīgie lēmumi esot nelikumīgi balstīti uz ārstu konsilija atzinumu.
               
            
                  6.
               
               
                  Sestais pamats attiecas uz pirmstiesas procedūras pārkāpumu.